एक घंटे में ही 20 लाख व्यूज; नाइजीरियरन रेपर बरना बॉय ने भी आवाज दी
Punjabi Singer Sidhu Moose Wala New Song Mera Na Will Release Latest Update -पंजाब सिंगर शुभदीप सिंह उर्फ सिद्धू मूसेवाला की हत्या के बाद उनका तीसरा गाना लांच हो गया है। इसे मूसेवाला के सोशल मीडिया चैनल पर ही रिलीज किया गया है।
पंजाब सिंगर शुभदीप सिंह उर्फ सिद्धू मूसेवाला की हत्या के बाद उनका तीसरा गाना 'मेरा नां' लांच हो गया है। मूसेवाला के सोशल मीडिया चैनल्स पर रिलीज हुआ यह गीत पहले एक घंटे में 2 मिलियन व्यूज पर पहुंच गया था। इस दौरान 7 लाख लोगों ने गाने को लाइक किया और डेढ़ लाख के कमेंट्स आए। इस गाने में नाइजीरियन रेपर बरना बॉय के लिरिक्स भी शामिल किए गए हैं।
इस गाने में मूसेवाला की हत्या के बाद उनके प्रति दीवानगी दिखाई गई है। जिसमें फैंस के हाथ में टैटू, गाड़ियों के पीछे पोस्टर और उनके गानों के बिलबोर्ड तक पहुंचने के बारे में बताया गया है। इसके अलावा मूसेवाला की हत्या के मामले में इंसाफ भी मांगा गया है।
मूसेवाला के नए गीत को लेकर उनके फैंस में काफी उत्साह है। पिता बलकौर सिंह बेटे मूसेवाला की मौत के बाद ऐलान कर चुके हैं कि वह अभी 7 से 8 साल तक लगातार सिद्धू के गाने समर्थकों को बीच लाते रहेंगे।
8 नंवबर को रिलीज हुआ था दूसरा गाना
सिद्धू मूसेवाला का दूसरा गाना 'VAAR' गुरु नानक देव जी के प्रकाश पर्व पर 8 नवंबर को लॉन्च हुआ था। इस गीत को रिलीज होने के बाद अभी तक 44 मिलियन व्यूज मिल चुके हैं।
सिद्धू मूसेवाला ने यह गाना पंजाब के वीर नायक और महान योद्धा हरि सिंह नलवा पर गाया था। सरदार हरि सिंह नलवा महाराजा रणजीत सिंह के सेनाध्यक्ष थे। महान लड़ाके हरि सिंह नलवा ने पठानों के विरुद्ध कई युद्धों का नेतृत्व किया और महाराजा रणजीत सिंह को जीत दिलाई थी।
SYL गाने को सरकार ने किया था बैन
सिद्धू मूसेवाला की हत्या के बाद 23 जून को SYL गाना रिलीज किया गया था। जिसमें मूसेवाला ने पंजाब के पानी के मुद्दे को उठाया था। 72 घंटों में इस गीत को 2.7 करोड़ व्यूज मिल गए थे। जिसके बाद इस गीत को भारत में बैन कर दिया गया।
SYL मुद्दा आज भी पंजाब व हरियाणा के बीच तनाव पैदा किए हुए है। इस गीत के बाद बलविंदर सिंह जटाणा भी लाइमलाइट में आ गया था। जटाणा ने पंजाब-हरियाणा के बीच सतलुज-यमुना लिंक(SYL) नहर के काम में लगे 2 अफसरों की चंडीगढ़ में गोलियां मारकर हत्या की थी।
29 मई 2022 को हुई थी हत्या
पंजाबी सिंगर सिद्धू मूसेवाला का पिछले साल 29 मई की शाम मानसा के गांव जवाहरके में कत्ल कर दिया गया था। उस वक्त वह बिना गनमैन के दो दोस्तों के साथ थार जीप से जा रहे थे। कत्ल से एक दिन पहले ही पंजाब की आम आदमी पार्टी (AAP) सरकार ने मूसेवाला की सुरक्षा में कटौती कर 2 गनमैन वापस ले लिए थे। इस कत्लकांड की जिम्मेवारी अमेरिका में छिपे गैंगस्टर गोल्डी बराड़ और गैंगस्टर लॉरेंस ने ली थी।